CELEX: 61958CJ0021
Language: da
Date: 1959-07-17
Title: Domstolens Dom af 17. juli 1959. # Felten und Guilleaume Carlswerk Eisen- und Stahl AG og Walzwerke AG mod Den Høje Myndighed for Det Europæiske Kul- og Stålfællesskab. # Sag 21/58.

DOMSTOLENS DOM
      AF 17. JULI 1959
      
         Felten und Guilleaume Carlswerk Eisen- und Stahl AG og Walzwerke AG
      
      
         mod Den Høje Myndighed for Det europæiske Kul- og Stålfællesskab
      
      Sag 21/58
      Processprog: Tysk
      
      Angående:
      Søgsmål om annullation af sagsøgtes skrivelse af 18. december 1957 til det fælles kontor for skrotforbrugere, offentliggjort i ABl. nr. 4 af 1. februar 1958, (findes ikke på dansk), for så vidt som denne skrivelse må betragtes som en beslutning i den i traktatens artikler 14 og 15 forudsatte betvdning.
      Domskonklusion:
      Sagen afvises fra realitetsbehandling.
      Generaladvokatens forslag til afgørelse :
      at sagen afvises.
      Sammendrag
      Annullationssøgsmål — begrebet beslutning — bestemmende synspunkter for den retlige vurdering af en foranstaltning fra Den Høje Myndighed — rækkevidden af udtalelser fra ansatte ved Den Høje Myndighed — sondring mellem beslutning og intern tjenesteforskrift
      (EKSF-traktaten, artikel 33)
      
               a)
            
            
               Den retlige vurdering af en foranstaltning fra Den Høje Myndighed er først og fremmest afhængig af denne foranstaltnings formål og indhold.
            
         
               b)
            
            
               Når Den Høje Myndighed tilstiller et hjælpeorgan, som den har overdraget gennemførelsen af bestemte opgaver, en skrivelse, hvori den opstiller generelle principper og navnlig opfordrer dette organ til at fortsætte med en bestemt, indtil da fulgt praksis, kan denne skrivelse udgøre en rent intern tjenesteforskrift, selv hvis den er blevet offentliggjort i De Europæiske Fællesskabers Tidende (Amtsblatt), og opfordringen vedrører foranstaltninger, som dette organ skal træffe over for virksomheder i Fællesskabet. Dette gælder i alle tilfælde, når det fremgår af skrivelsen, at Den Høje Myndighed ikke havde til hensigt at vedtage en beslutning, men derimod blot ville bekræfte principper, som den med rette eller urette antog logisk fulgte af dens tidligere beslutninger. Denne opfattelse ændres ikke af, at en ansat ved Den Høje Myndighed over for tredjemand har betegnet skrivelsen som »beslutning« (
                     1
                  )
            
         (
            1
         ) – Jf. sammendrag i dom 20/58 al 17. juli 1959.